JohanHeinsen/ENO huggingface dataset:
Lolland-Falsters Stifts-Tidende, 1841-08-09
AVERTISSEMENTS. Hos Boghandler Thiery i Nakskov modtages Subscription. J. G. Koppes Anviisning til Jorddyrkning og Qvægavl. Fordansket efter tredie Driginaludgave og forsynet med Bemærkninger af C. Dalgas. Bogens Jndhold: 1 Capitel. Om de for en Landmand fornødne Egenskaber, samt et Landbrugs Bestanddele, 2 Cap. Om Jordbundens Taxation, 3 Cap Om Sædskiftet og Markinddeelingen, 4 Cap. Om Jordens Tilberedelse til Sædeavl. 5 Cap. Om Markernes Tilsaaening, Sædeafgrødernes Pleie og Jndavling. 6 Cap. Om Dyrkningsmaaden af de forskjellige Sædearter og Væxter, hver især betragtet. 7 Cap. Om Behandlingen af de til naturlig Græsvært tjenlige Grundstykker. 8 Cap. Om Qvæghold og Qvægavl i Almindelighed. 9 Cap Om Hesteavlen, 10 Cap. Om Hornqvæget. 11 Cap. Om Faareavl. 12 Cap. Om Symeavl. Den danske Bearbeidelse vil komme til at udgjøre omtrent 30 Ark. Den vil udkomme i Løbet af næste Vinter, og leveres dem, som tegne sig førend Bogen udkommer, for 6 s. Arket (indb. 2 Rbd.) Bogladeprisen, som derefter ufravigeligen indtræder, bliver 8 s. Arket, hvilket neppe er det Halve af hvad Originalen koster.
Lolland-Falsters Stifts-Tidende, 1841-08-09
Bankhæftelser og Bankactier. For de Grundeiere her i Stiftet, saavel i Kjøbstad som paa Landet, der ønske at benytte den dem ved Lovgivningen givne Ret, til at indfrie deres Bankhæftelse (for Landeiendomme kun 1/2 Deel) og derefter erhverve Actiebrev, tilbyder Undertegnede sig, efter at have gjort mig bekjendt med Fremgangsmaaden, og ved Hjælp af en bekjendt, solid Mand i Kjøbenhavn, at besørge det Fornødne, naar Vedkommende derom behagelig henvende dem til mig eller i min mulige Fraværelse til Hr. Postmester v. Staffeldt her i Byen. Efter at have modtaget en saadan Underretning, besørger jeg imod billig Godtgjørelse efter Overeenskomst, samtlige Attester og andre Papirer reqvirerede, og derefter videre berigtigede, og blive Grundeierne dernæst i sin Tid underrettede om, naar Actiebrevene, imod Pengenes Jndsendelse kunne modtages, og skulde da Nogen ønske Actiebrevet realiseret, til dermed at dække Hæftelsen og Omkostningerne, vil saadant skee til Dagens Cours (for Tiden 114) og det Overskydende blive udbetalt. At Jndfrielse af Bankhæftelsen og Erhvervelse af Actie brev, er fordeelagtig for alle Grundeiere, især for de meget smaae, er indlysende, men da Tiden hvori saadant fordeelagtigst kan skee, er indskrænket til 1ste August 1842, og Forberedelserne i Forbindelse med den Opsigelsestid Banken fordrer, vil medtage temmelig lang Tid, saa anmodes Vedkommende om, behageligst, snarest at meddele mig Underretning. Skulde flere Grundeiere paa eet Sted ønske det, er jeg villig til at reise til dem, for mundtlig at meddele mere fuldstændig Oplysning. Nysted den 9de August 1841. F. Møller.
Lolland-Falsters Stifts-Tidende, 1841-08-09
J Nysted Hovedgade, næsten lige for Raadhuustorvet, kan et Vænge af 2 Skpr. Land, særdeles smukt beliggende til Byggeplads, strax erholdes tilkjøbs. Lysthavende ville henvende sig til Hr. Postmester v. Staffeldt. Afgrøden efter Udsæden af næsten 2 Skpr. ægte rigger Horfrø, kan strax erholdes tilkjøbs, naar man henvender sig til Hr. Postmester v. Staffeldt i Nysted.
Lolland-Falsters Stifts-Tidende, 1841-08-09
Tjeneste ledig. Et ugift Fruentimmer kan erholde Condition som Huusholderske paa en Herregaard i Nærheden af Nakskov. Hr. M. Roepstorff i Nakskov anviser.
Lolland-Falsters Stifts-Tidende, 1841-08-09
Til første November ønsker en Jomfru af honnet Familisig en Condition enten i Byen eller Omegnen. Hun kan deeltage i alle huuslige Forretninger. En billet mærket II. bedes aflagt paa Adressecontoiret.
Lolland-Falsters Stifts-Tidende, 1841-08-09
En duelig Skomagersvend kan strax eller om 14 Dage faae Arbeide hos Nykjøbing den 9de August 1841. J. Knudsen.
Lolland-Falsters Stifts-Tidende, 1841-08-09
For en Professionist eller en pensioneret Enke er et Huus hvori er beqvem og god Boepæl med en Have og liden Jordlod at erholde til Leie i Vesterkippinge, enten strax eller til 1ste November dette Aar, naar man derom snarest henvender sig til Pastor Næsted i Kippinge.
Lolland-Falsters Stifts-Tidende, 1841-08-09
Fuldmægtig Wilcken i Nykjøbing anviser hvor en duelig Avlskarl kan erholde en god Condition til 1ste November førstkommende Et meget godt Claveer af 5 Octaver, kan faaes tilkjøbs eller tilleie hos Bager Knusts Enke i Nykjøbing.
Lolland-Falsters Stifts-Tidende, 1841-08-09
Auctioner. Efter Begjæring af Enkemadame Thame bliver afholdt 3de Auctioner over det hende tilhørende Sted No 51 i Frise gade, bestaaende af 8 Fag Forhuus, 7 Fag Sidehuus og 4 Fag Baghuus samt Gaardsplads med Brønd: Fredagene den 13de, 20de og 27de August dette Aar, om Eftermiddagen Kl. 4. 1ste og 2den Auction afholdes paa Auctions-Contoiret og 3die Auction i det sælgende Sted. Conditionerne erfares paa mit Contoir Møller. Nykjøbing den 5te August 1841. Jfølde tagen Bestemmelse under Skiftet efter afdøde Kjøbmand Harder heri Byen, blive de hans Boe tilhørende faste Eiendomme paa denne Byes Søndergade, deels hver for sig, deels samlede opbudne til Salg ved en eneste Auction, som afholdes paa Byens Raadstue Mandagen den 16de August førstkommende om Formiddagen Kl. 11, nemlig: 1. Gaarden Matrikul No 59 bestaaende af a) Et Forhuus paa 12 Fag, indrettet til Beboelse og Boutik. b) Et Sidehuus paa 3 Fag, indrettet til Kjøkken og Spisekammer. c) Et Baghuus paa 11 Fag indrettet til Karlekammer, Stald, Pakstue, Loe og Kornloft og d) Et Halvtag paa 3 Fag, alt Muur- og Bindingsværk med Tegltag, hvortil hører et Vænge paa circa 1/2 Tønde Land og 2de Jordlodder paa circa 2 Tønder Land. Gaarden Matrikul – 64 Litr. a., bestaaende af: a) Et grundmuret Kornmagasin paa 14 Fag, hvoraf 7 Fag ere indrettede til 3 Kornlofter med Kjælder under, de øvrige 7 Fag til 2 Kornlofter, hvorunder et Locale til Brændeviinsbrænderie, b) 2 Fag Muur- og Bindingsværk, indrettet til Beboelse. c) Et Sidehuus paa 8 Fag Muur- og Bindingsværk, indrettet til Loe, Lade og Stald. d) Et Halvtag paa 4 Fag, indrettet til Brændehuus og Svinestie. e) Et Halvtag paa 5 Fag, indrettet som Litra de hvortil hører en rummelig Gaardsplads og Have samt en Jordlod stor 3 1/2 Td. Land. 3. Huset Matrikul No 64 Litrab, 10 Fag Muur- og Bindingsværk med Tegltag, indrettet til Kornmagasin med Kjælder under, hvortil en Jordlod paa 1 Tønde Land. Disse for Handel fordeelagtig beliggende Bygninger med Tilbehør kunne strax tiltrædes. By- og Herredscontoiret i Saxkjøbing den 6te August Ravnkilde.
Lolland-Falsters Stifts-Tidende, 1841-08-09
Proclama. J Medhold af kongelig allernaadigst Bevilling af 5te den nes, som snarest muligt vil blive læst inden vedkommende Retter, blive Alle og Enhver, som maatte have noget at fordre i afgangne Kjøbmand Frederik Harders Boe heri Byen, herved indkaldte sub poena præclusi et perpetui silentii, med Aar og Dags Varsel til for undertegnede Skifteforvalter. at anmelde og beviisliggjøre deres Fordringer. By- og Herredscontoiret i Saxkjøbing den 6te August Ravnkilde.
Lolland-Falsters Stifts-Tidende, 1841-08-09
Ved Proclama, som vil blive læst inden vedkommende Retter, ere Creditorerne i Stervboet efter afdøde Gjordemoder Petronille Christensen eller Svendsen i Branderslev, indkaldte med 12 Ugers Varsel til, for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Nakskov den 30te Juli 1841. Hammerich.
Lolland-Falsters Stifts-Tidende, 1841-08-09
Ved Proclama, som vil blive læst inden vedkommende Retter ere Creditorerne i Stervboet efter afdøde Hans Hansen Dreier i Tjørnebye eller Uttersløv Skovmaal, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Nakskov den 30te Juli 1841. Hammerich. Adressecontoirets Commissionairer ere : Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldi Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1841-08-12
Lollands Falsters 2 Tilende. Redigeret, trykt og udgivet af W. F. Laub i Nykjøbing. Torsdagen den 12 August. No 90.
Lolland-Falsters Stifts-Tidende, 1841-08-12
Opfordring til den Berlingske Tidendes Redaction.
Lolland-Falsters Stifts-Tidende, 1841-08-12
J den "Berlingske Tidendes No 179 findes en Artikel underskrevet W., hvori et Spørgsmaal berøres, som upaatvivleligt er af den allerhøieste Vigtighed for Danmarks hele Udvikling, nemlig om Selveiendoms Forhold til Fæste. Denne Artikel, som Redactionen forøvrigt, naar den havde anvendt behørig Critik, neppe vilde have optaget, frembragte det Ønske hos mig, at Hr. Nathanson, for hvis statsoeconomiske Jndsigter jeg har megen Agtelse, maatte udtale sine egne Anskuelser om dette Spørgsmaal, og jeg tillader mig derfor herved at opfordre denne ærede Redacteur, til at yttre sig om denne Sag i dens hele Almindelighed, og navnligen tilkjendegive sin Mening om de Hindringer, som vor Landbolovgivning indeholder, imod at Fæstegodset sælges til Fæsterne saavel fra de complette Sædegaarde som fra Lehnene og Stamhusene.
Lolland-Falsters Stifts-Tidende, 1841-08-12
En Abonnent paa den Berlingske Tidende.
Lolland-Falsters Stifts-Tidende, 1841-08-12
Jndenlandske Efterretninger. Bulletin. Siden sidste Bulletins Udgivelse har Hellingen af Saaret paa Hs. Majestæts Been havt den ønskeligste Fremgang. J alle andre Henseender befinder Hs. Majestæt sig fuldkommen vel. Christiansborg den 9de August 1841. Fenger. Withusen. Jacobsen.
Lolland-Falsters Stifts-Tidende, 1841-08-12
Ved allerhøieste Resolution af 31te f. M. er det bestemt, at Befordring med Eenspændervogne skal indføres ved Befordrings-Stationerne i Sjælland og Fyen. Tegning til Prøvevogne er approberet, og forsaavidt Vognmandslaugene eller enkelte Medlemmer af disse ikke ville overtage Befordringen, vil denne blive overladt til Andre. Forskud til Vognenes Anskaffelse kan forventes. Disse og de flere dermed forbundne Bestemmelser blive kundgjorte ved en gjennem Generalpostdirectionen udfærdigende Placat. (Berl. Tid.)¬
Lolland-Falsters Stifts-Tidende, 1841-08-12
J Berl. Tid. læses følgende Uddrag af et Brev, dateret Liverpool den 7de Juli 1841, til Capt. Frederik Møller fra hans Søn. Jeg tog Hyre i London som Overtømmermand paa et Skib for at gjøre en Verdensomseiling og blev 2den Styrmand, efterat vi vare komne til det gode Haabs Forbjerg. Derfra gik vi til Ny-Holland, besøgte forskjellige Havne der og gik rundt om denne store Part af den nye Verden gjennem Torrestræde. Dette Stræde, som adskiller Ny-Holland fra Ny Guinea, er fuldt af Skjær, Klipper og Øer, hvis Jndbyggere ere Menneskeædere. Paa Halvveien i Strædet fik vi stille Veir og Natten, Skibet maatte ankre, og om Morgenen ved Daggry vare vi omringede af Vilde i deres Canoer; de toge Commanden af vort Skib og kappede vore Ankertouge, og vi dreve med Strømmen i Land paa en af Øerne. Her plyndrede de vort Skib og tvang os til at brække Skibet op og give dem alt Jern og Kobber, der var i Skroget. Da de fik alt vort Værktøi i Land, nødtes vi til at bygge dem Huse, hjælpe dem med at gjøre Strids-Jnstrumenter og plante vore Kanoner paa et Batteri, vi havde kastet op for dem. Vi vare der i 11 Maaneder, levede som Vilde imellem et vildt Folkeslag og udstode alt det Tyranni, man kan tænke sig. De gjorde et Baal og offrede to nyfødte Børn i Flammerne, imedens de dandsede og Jlden, derefter toge de tre af de bedste imellem os, slagtede og aad dem, og Touren var nu til os. Vi besluttede da at befrie os selv eller døe. Vi toge den samme Aften 4 store Krigscanoer, fyldte lidt Vand ombord, toge noget Provision og skjøde af fra Land og Aftenen i Mørke. Vi spredte vore Matter som Seil, og Strømmen hialp os; men vi kjendte ikke Veien mellem Øerne, havde intet Compas eller andet Navigationsinstrument ombord og dreve saaledes i Land paa et Coralrev i Strædet, hvor vi laae til næste Morgen, da vi fik vore Canoer i dybt Vand; men vi havde kun været en Time under Seil, da vi saae tvende Canoer forfølge os. Vor Anstrængelse var svær, da vi ikke vare øvede i at pagale. Vore Fjender forfulgte os omtrent i 2 Timer og vare en Miil agter ud, da Vinden stillede af og vi gik til Luvart og de gik i Læ af en Ø. De stode tæt til Revet og kom paa Grund, medens vi holdt ud i aaben Vande; vi vandt saaledes 3 Mile og da det blæste rask og vore Canoer vare de bedste iblandt dem, de Vilde havde, kom vi klar fra dem. 17 Dage vare vi i Søen og havde i de to sidste Dage intet andet at spise end raae Fisk og ikke andet at drikke end vort eget Blod, vi vare udsatte for den brændende Hede om Dagen og Kulde om Natten, da de Vilde havde taget alle vore Klæder. Efter 17 Dages Seilads saae vi et Skib, der styrede mod os; det var John Richhard fra Manilla til Liverpool, man tog os ombord, gav os Klæder, Spise og Drikke, helede vore Saar, vi havde skaaret i vort Legeme for at drikke vort Blod, og bragte os til Liverpool.
Lolland-Falsters Stifts-Tidende, 1841-08-12
Viborg den 5te Aug. Jgaar Aftes blev en Mand heraf Byen, Avlsmand J. Bøstrup, der fra Skive Marked vilde begive sig til sit Hjem, neppe en Fjerdingvei fra Skive om Aftenen Kl. imellem 10 og 11 paa røversk Maade overfalden af en Person, der senere oplystes at være en Huusmand i Dommerby. Jmedens Overfaldet skeete, passerede heldigviis et Par andre Personer forbi, og ved deres Hjelp lykkedes det at faae Røveren greben og transporteret til Dommerby. Den Overfaldne var imidlertid forinden bleven frarøvet 7 Specier foruden nogle andre Penge, men disse havde Gavtyven vidst at bortpractisere. Næste Dag indbragtes han til Skive, men paa Grund af, at det Passerede ikke var foregaaet under denne Byes Jurisdiction, fandt man der, besynderligt nok, ikke Anledning til at hefte Gavtyven, der derpaa uden videre retournerede til hans Hjem i Dommerby. Den Overfaldne, der havde faaet flere afskyelige Slag i Ansigtet, har anmeldt Røveriet for vedkommende Herredsfoged, Hr. Landsoverretsassessor Eberlin, der vistnok snart vil sørge for at Krabaten bliver sat ved Vingebenet. (Vib. Av.)Med den imod Lehmann anlagte Sags Fremme gaaer det langsomt, hvilket fortiden vel har sin nærmeste Grund deri, at Generalfiscalen, Etatsraad Treschow, har gjort en Reise til Norge. (Aalb. Av.)¬
Lolland-Falsters Stifts-Tidende, 1841-08-12
Der er givet befaling til, at der skal bygges et nyt Linieskib paa 84 Kanoner, som skal paabegyndes saa betid, at det kan være sat i Spanter, allerede til Foraaret. (S. Bl.)
Lolland-Falsters Stifts-Tidende, 1841-08-12
Ved Cancelliraad Beyers Død blev et Procurator-Embede ledigt ved Hof= og Stads Retten. Til denne Vacance meldte sig endeel juridiske Candidater med bedste Characteer, blandt disse ogsaa Orla Lehmann, der, som bekjendt, tvende Gange har været indstillet til at blive Prøveprocurator Men heller ikke denne Gang var han saa heldig at see sit Ønske opfyldt, og til Prøveprocurator er udnævnt Cand. jur. Beyer, en Brodersøn af Cancelliraad Beyer, hos hvem han havde været Fuldmægtig. (S. Bl.)
Lolland-Falsters Stifts-Tidende, 1841-08-12
Det engelske Jernbaneselskab, der interesserer sig for Anlæggelsen af en Bane fra Kiel til Glückstadt, skal nu have ifinde at gaae ind paa de stedfindende Vilkaar, saa at der nu er større Udsigt til at en saadan Bane vil blive iværksat end den projecterede til Altona. For Englands Handel med Landene ved Østersøen og det østlige Tydskland vilde den kieler-glückstadtske Bane vistnok være af stor Jnteresse, da Tolden ved Stade derved blev undgaaet, hvilket imidlertid ogsaa vil kunne bevirkes ved den paatænkte slesvigske Bane. (Kbhpst.)
Lolland-Falsters Stifts-Tidende, 1841-08-12
Fuldmægtig J. Hellemann agter at udgive en hidtil savnet Bog, der ikke alene vil blive af megen Jnteresse i statistisk Henseende, men ogsaa af stor Nytte for vor hele indenlandske Omsætning og Freqvents i industriel og mercantil Henseende, nemlig en fuldstændig Adressebog over samtlige Kjøbmænd, Haandværkere og Fabrikanter i hele den danske Stat." Da Hr. H. allerede har erholdt en stor Deel af de dertil fornødne Data opgivne af de forskjellige Magistrater, Formænd og Laugs oldermænd saavel i Hovedstaden som i Provindserne og Hertugdømmerne, saa er Værkets Udgivelse allerede sikkret, og man maa derfor kun ønske, at ingen af bemeldte eller andre Autoriteter, der kunne bidrage til at fuldstændiggjøre et saa almeennyttigt Foretagende, vil undslaae sig derfor, saa meget mere som de derved uden al Tvivl tillige ville handle i deres egen Communes eller Committenters velforstaaede Jnteresse. Hr. H. har til den Hensigt allerede i Foraaret udstedt trykte schematiske Circulairer. (S. Bl.)
Lolland-Falsters Stifts-Tidende, 1841-08-12
Thorvaldsen var ifølge de seneste Efterretninger ankommen til Schafhausen og havde derfra sortsat sin Reise til Zürich. (Berl. Tid.)
Lolland-Falsters Stifts-Tidende, 1841-08-12
Hempels Avis beretter, at de kongelige Skuespillere den 11te dennes agtede at forlade Odense.
Lolland-Falsters Stifts-Tidende, 1841-08-12
J Slagelse Egnen beskjeftiger man sig i disse Di Dage med Rughøften. Paa mange Steder ligger denne Sædart aldeles nedslaaet af det betydelige Regnveir, der af og til har været ledsaget af stærke Storme, hvorfor Kornet ikke er fuldmodent. Man har nu Haabet henvendt til et stadigt Veir. Høet er paa flere Steder endnu ikke kommet ind, og det gaaer kun langsomt med denne Høst iaar. Tørven har lidt megen Skade, og som en Følge heraf er Brændet allerede steget 1 Rbd. pr. Favn. (Vest. Sjæll. Av.)
Lolland-Falsters Stifts-Tidende, 1841-08-12
Nykjøbing. Fra forskjellige Egne af Stiftet have vi modtaget Efterretninger og Høstens nærværende Tilstand og Udsigterne for samme, og see os derved i Stand til at meddele Følgende *)
Lolland-Falsters Stifts-Tidende, 1841-08-12
Da Veiret her har været lige saa fugtigt som noget andet Sted i Landet, og de fleste Markers flade og lave Beliggenhed samt Jordbundens lerede Beskaffenhed gjør Virkningerne af det overflødige Vand end mere følelige, er det naturligt, at Landmændene istemme de Klager, som lyde overalt i denne Tid. J omtrent 2 Maaneder har det med faa Undtagelser regnet hver Dag, og flere Gange have vi havt meget stærke Regnskyl. Dette var især Tilfældet Onsdag Eftermiddag den 4de dennes, hvorefter næsten alle Vandløb stege over deres Bredder, og de fleste Enge og lavt liggende Kornmarker stode i den Grad under Vand, at man endog sjelden seer et saadant Syn i det stærkeste Tøbrud.
Lolland-Falsters Stifts-Tidende, 1841-08-12
Hveden staaer paa de fleste Steder jevnt godt; dog er den noget tynd, og alle Slags Ukrud have taget stærkt Overhaand i denne som alle Korn arter. Den i Fjor saa meget omtalte Rust eller Skalbrand findes ogsaa i Aar overalt, men synes dog hidtil ikke at have anrettet nogen Skade. Ligesom i Fjor findes ogsaa mange Kjerner fortærede af smaa gule Larver af et Jnsect, som synes at lægge sine Æg i de rustbefængte Korn. Rugen havde her saa vel som paa Møen og i det sydlige Sjælland taget megen Skade af den store Mængde Snee. Hvor den ikke blev nedpløiet, har den mange Steder næsten været skjult af Ukrud; der findes en Deel Spring i Axene og Kjernerne sidde saa yderlig, at de let ville falde ud. Den er nu paa de fleste Steder meiet, og man taler allerede om, at den begynder stærkt at spire, især hvor Landmændene endnu, efter gammel Vane her paa Øerne, lade den ligge paa Skaar i Stedet for strax at binde den op. Dersom det fugtige Veir vedbliver endnu i nogle Dage, vil den for største Deelen gaae tabt, men selv om den kunde bjerges i ufordærvet Tilstand, vil Afgrøden ikke blive en Trediedeel af det Sædvanlige, og mange Landmænd ville ikke have det Nødvendige til Føde- og Saaekorn.
Lolland-Falsters Stifts-Tidende, 1841-08-12
J det vestlige og tildeels i det nordlige Lolland, havde Rugen taget langt mindre Skade, og her, især i Nørreherred) ere Udsigterne for Høsten i det Hele langt bedre end i de øvrige Deele af Stiftet.
Lolland-Falsters Stifts-Tidende, 1841-08-12
Byg og Ærter have tidligere tegnet godt, men have tabt sig betydeligt i de sidste 14 Dage, og ere for en Deel vandskollede. Dette er især Tilfældet med de gule Ærter, som paa de fleste Steder ere aldeles ødelagte. De graae Ærter holde sig bedre, men vedblive at voxe og blomstre i Toppen. Havren har hidtil staaet særdeles godt, og holder sig endnu bedst af alle Kornsorter.
Lolland-Falsters Stifts-Tidende, 1841-08-12
Raps dyrkes nu ikke nær saa meget her som *) Den ærede Landmand paa Falsters nordre Kante takkes især for sin Meddelelse. forhen. Den var ret godt voxet, men Veiret ved dens Jndhøstning var meget uheldigt. J Aar vil det neppe noget Sted her paa Øerne være muligt at faae Raps. – Kartoflerne staae ret godt paa høitliggende Agre, hvor de vare lagte tidligt; men andre Steder har det endnu ikke været muligt at hyppe dem, da Jorden ikke kan bære Hestene, og de tegne da elendigt og ere tildeels raadnede i Jorden. - Med Høbjergningen seer det endnu allerslettest ud. Kløver og Agerhø er vel for en Deel kommet i Huus, skjøndt sjelden ganske ubeskadiget, men af Enghøsaa godt som aldeles Jntet. Engene ere forvandlede til Søer, og det raadne Ho ligger ved Bredderne ligesom Tang ved Havet. Flere Steder har man ikke kunnet slaae, saa at der dog maaskee bliver Noget at redde ved gunstigere Veir. Mange ville saaledes blive nødsagede til at indskrænke deres Qvægbesætning, og man kan befrygte Sygdomme blandt Kreaturerne i Vinterens Løb, paa Grund af usundt Foder. For Tiden har man paa flere Steder maattet tage dem ind og føde dem med grønt Korn. Da Brakmarkerne hidtil næsten slet ikke have kunnet behandles, og Gjødningen ikke udkjøres, vil denne vaade Sommer ogsaa udøve en skadelig Jndflydelse paa næste Aars Vintersæd. Tørven er aldeles mislykket. Hvor det i Forsommeren har været muligt at skjære Tørv, er den nu for det Meste udskyllet og tilintetgjort, saa at Brændepriserne sikkert ville blive meget høie.
Lolland-Falsters Stifts-Tidende, 1841-08-12
Da Regnen i den sidste Uge meest er falden i smaa Byger, er det dog paa nogle Steder lykkedes at faae noget Rug og Kløver indbjerget, men det er næsten ikke muligt at kjøre med Læs paa Jorden, endnu i Nat og i Morges har det regnet meget stærkt. Selv om Veiret meget snart forandrer sig, hvortil der endnu ingen Udsigt er, vil Resultatet af Høsten blive maadeligt for de fleste Landmænd, men da disse dog deels ved de foregaaende Aar ere satte i Stand til at udholde et saadant Stød, deels formodentlig ville faae nogen Erstatning ved høie Kornpriser (thi de samme Klager lyde næsten fra hele det nordlige Europa, navnlig fra England) ere Udsigterne dog endnu sørgeligere for de andre Borgere, som maae kjøbe deres fleste Fornødenhedsartikler fra Landet.
Lolland-Falsters Stifts-Tidende, 1841-08-12
Jmorgen (Fredag) Aften forestaaer os en Kunstnydelse af en Art, der kun saare sjeldent bliver os Falstringer til Deel. De kongelige Skuespillere Waltz og Påtges og Capelmusici Simonsen og Noack. ville nemlig her give en Aftenunderholdning, og vi ville ved denne faae Leilighed til at blive bekjendt med nogle af de nyeste Compositioner for Pianoforte og Violin. Af Vocalnumere anmelder Placaten Arie af Figaros Giftermaal og Das Alpenhorn, Romance af Proch, der begge synges af Hr. Waltz. Et Par comiske Digte fremsiges af Hr. Påtges. Aftenunderholdningen sluttes med Vaudevillen Spøgeriet paa Herregaarden. - Vi ansee det beklageligt, at Efterretningen om den forestaaende Kunstnydelse saa seent er kommen til vor Kundskab, da vistnok endeel udenbyes Boende ikke ville kunne betids nok blive underrettede herom men desuagtet tør man formode, at enhver Ven af Musik og dramatisk Kunst, som itide faaer Nys om hvad der imorgen Aften tilbydes os, ikke vil lade en saa skjøn Leilighed gaae ubenyttet hen.
Lolland-Falsters Stifts-Tidende, 1841-08-12
Kjøbenhavns Havnepriser den 7de Aug. 1841. Hvede, lollandsk, 7 Rbd. a 7 Rbd. 48 s.; Rug fra Provindserne, 4 Rbd. 64 s. a 5 Rbd. 24 s.; Byg, 2radet, 3 Rbd. 12 s. a 3 Rbd. 48 s.; dito seradet 2 Rbd. 56 s. a 2 Rbd. 64 s.; Havre, 2 Rbd. 16 s. a 2 Rbd. 32 s. Reisende fra den 4de til den 11te August 1841.